Alla yé afɛ an ɲé sɛwa ni djusu suma sɔrɔn habadan, Aridjana kɔnɔ dukolo kan !
I disé i yɛrɛ maɲinikala kô : “ wô disé kɛla di ? ”. Kitabu yé a yirala kô Alla la Mansaya dina wô kɛ, kô Alla yɛrɛ yé afɛ mɔɔ bɛɛ yé lɔnniya sɔrɔn ka bɛn ala Mansaya la kôkɛɲan ma. Miriya mɛn yé a la ka bɛn anna kô ma, a yé afɛ an ɲé wô fanan lɔn. — Zaburu 37:11, 29, Traduction du monde nouveau ; Isaiya 9:7, TMN.
Alla yé anna kô ɲuman lé fɛ.
Fa mɛn la kô kaɲi, wô yé a dén la kô ɲuman lé fɛ ; Alla fanan yé anna hɛrɛ banbali lé fɛ (Isaiya 48:17, 18, TMN). A bara layiri ta kô “ mɔɔ mɛn ba [a] sagô kɛ, wô di to habadan. ” — Yohana I 2:17.
Alla yé afɛ an ɲé tama ala sila kan.
Kitabu yé a yirala kô an Dalimansa yé afɛ ka “ ala silalu yira an na ” kôsa an ɲé “ tama ala silalu kan ”. (Isaiya 2:2, 3, TMN.) A ka “ ala mɔɔlu ” ladɛn kôsa bɛɛ yé a diyana kô lɔn dukolo fan bɛɛ kan. — Kɛwalilu 15:14.
Alla yé afɛ an ɲé an ladɛn ka a bato.
Diina bɛrɛ tɛ mɔɔlu farala ɲɔn na, diina bɛrɛ yé mɔɔlu ladɛnna diyaɲɛ yɛrɛyɛrɛ lé rɔ Alla bato kan ma (Yohana 13:35). Bii, djôn yé kɛɛlu ni musolu makaranɲala Alla bato kô ma bɛn rɔ ? Maɲinikali wô djabili yé sɛbɛ mɛn kɔnɔ.
bam_Latn bam_Latn bam_Latn bam_Latn bam_Latn bam_Latn bam_Latn bam_Latn